Motantsi sê dit is nie bekend waar die gesin vir die dae geslaap het voordat hulle in Secunda aangekom het nie.
“Die vriend het later daardie dag ’n oproep van Victor ontvang wat hom gevra het vir geld om kos te koop. Hy het vir sy vriend gesê dat hulle in Alberton is. Die vriend het geld in Victor se bankrekening betaal,” sê Motantsi.
“Die gesin is nooit weer gesien nie en die familie kan hulle nie op hulle selfone in die hande kry nie.”
Die familie van die gesin het ’n saak van vermiste persone by die Odendaalsrus-polisiekantoor oopgemaak.